Διερεύνηση του Νομοθετικού πλαισίου των Χορτολιβαδικών εκτάσεων για την αντιμετώπιση ζητημάτων Κτηματολογίου
Creators: name: Δραγόζη, Ελένη Ιωάννη
Publisher: name: Aristotle University of Thessaloniki
Year: 2019
Subjects: Προεδρικό Διάταγμα 32/2016
Δασική νομοθεσία
Πεδινές χορτολιβαδικές εκτάσεις
Presidential Degree 32/2016
forest legislation
low grasslands

description: Οι χορτολιβαδικές εκτάσεις αποτελούν εκτάσεις οι οποίες υπό προϋποθέσεις υπάγονται ή δεν υπάγονται στη δασική νομοθεσία. Η πληθώρα νομοθετημάτων που έχουν εκδοθεί κατά καιρούς έχει δημιουργήσει πολλές ασάφειες αναφορικά με το ιδιοκτησιακό καθεστώς των εν λόγω εκτάσεων. Βάσει της κείμενης νομοθεσίας, οι χορτολιβαδικές εκτάσεις που περικλείονται από δάση ή δασικές εκτάσεις, καθώς και αυτές που εντοπίζονται υπεράνω των δασών ή δασικών εκτάσεων, αποτελούν εκτάσεις που προστατεύονται από τη δασική νομοθεσία. Εκτός όμως από τις προαναφερθείσες περιπτώσεις, υπάρχουν και κάποιες ειδικές κατηγορίες χορτολιβαδικών εδαφών οι οποίες δεν υπάγονται στις προστατευτικές διατάξεις της δασικής νομοθεσίας. Μια από τις ιδιαίτερες αυτές περιπτώσεις είναι η κατηγορία των πεδινών χορτολιβαδικών εκτάσεων. Το Προεδρικό Διάταγμα 32/2016 το οποίο εκδόθηκε κατ’ επιταγή του ν.4280/2014 εισήγαγε ορισμένα κριτήρια βάσει των οποίων διέκρινε τις χορτολιβαδικές εκτάσεις σε πεδινές και ορεινές. Η θέσπιση του συγκεκριμένου νομοθετήματος είχε ως αποτέλεσμα τη μη υπαγωγή των πεδινών χορτολιβαδικών εκτάσεων στις διατάξεις τις δασικής νομοθεσίας. Στόχος λοιπόν της παρούσας εργασίας είναι να αναλύσει, να εντοπίσει και να παρουσιάσει τα βασικότερα σημεία της νομοθεσίας που αφορούν τις χορτολιβαδικές εκτάσεις. Απώτερος στόχος της συγκεκριμένης εργασίας είναι να φωτίσει κάποιες από τις πτυχές αυτού του πολύπλοκου ζητήματος ώστε να διευκολυνθεί η κατανόηση του νομοθετικού πλαισίου που το διέπει. Επιπλέον, στο πλαίσιο της παρούσας εργασίας θα παρουσιαστούν ορισμένες προβληματικές περιπτώσεις χορτολιβαδικών εκτάσεων που παρουσιάστηκαν κατά τη διαδικασία ανάρτησης των Δασικών Χαρτών, έτσι ώστε να κατανοηθεί ο τρόπος επίλυσης ζητημάτων σε περιπτώσεις που αμφισβητείται ο χαρακτήρας έκτασης χορτολιβαδικής μορφής
description: Grasslands consist of areas which may be subject to forest legislation, under certain conditions. The plethora of legislation issued from time to time has created many ambiguities regarding the ownership of such areas. Under the current legislation, the grassland areas surrounded by forests or wooded areas, as well as those located above forests or wooded areas, are areas protected by forestry legislation. Apart from the above-mentioned cases, there are some specific categories of areas not covered under the protective provisions of the forest legislation. One of these particular cases is the category of lowland grasslands. The Presidential Decree 32/2016, which was adopted on the basis of law 4808/2014, introduced a number of criteria to distinguish grassland areas between lowland and mountainous ones. The adoption of that specific legislative text has meant that lowland grassland areas are not subject to forest law provisions. The aim of this paper is to analyze, identify and present the basic parameters of legislation that concerns grassland areas. Its purpose is to highlight some of the aspects of this complex issue in order to facilitate an understanding of its legislative framework. Furthermore, in the context of this paper, some problematic cases of grassland that were presented during the Forest Maps posting process will be presented in order to understand how to resolve cases where the nature of the grassland type is in question